wickkiey/tamil-wikipedia-chunked huggingface dataset:
# லக் பள்ளத்தாக்கு

**லக் பள்ளத்தாக்கு** (*Lug Valley*) என்பது இந்தியாவின் இமாச்சலப் பிரதேசத்தில் இருக்கும் ஒரு பள்ளத்தாக்கு ஆகும். இமாச்சலப்பிரதேசத்தின் குல்லு மாவட்டத்தில் உள்ள இமயமலைப் பகுதியில் இப்பள்ளத்தாக்கு அமைந்துள்ளது.  
கடந்த 150 வருடங்களாக இமயமலைப் பகுதியில் வசிக்கும் மக்கள் காடுகளிலிலிருந்து மரங்களை எடுக்கும் வன ஒப்பந்தகாரர்களாக உள்ளனர். இன்றும் பல முக்கியமான வன ஒப்பந்தகாரர்கள் இமயமலைப் பகுதியிலுள்ள லக் பள்ளத்தாக்கில் காணப்படுகின்றனர். கம்பி வடங்கள் மற்றும் தள்ளுவடங்களைப் பயன்படுத்தி மரச்சாமான்களை எடுத்துச் செல்லும் வழக்கம் குல்லு மாவட்டத்திலுள்ள இப்பள்ளத்தாக்கில்தான் தொடங்கியது. . இருபதாம் நூற்றாண்டின் முற்பகுதியில் இமாசலப் பிரதேச காடுகளில் கிடைக்கும் மரத்துண்டுகளைக் கொண்டு செல்ல பிரித்தானிய வனத்துறையினர் இக்கருவிகளைப் பயன்படுத்தினர்.
# மகாகாளி ஏரி

**மகாகாளி ஏரி** (*Mahakali Lake*) இந்தியாவின் சம்பா மாவட்டத்தில் இருக்கும் சானோ மற்றும் கதியல் பகுதிகளுக்கு நடுவில் மிக உயரத்தில் அமைந்துள்ள ஓர் ஏரியாகும். கடல் மட்டத்திலிருந்து 4080 மீட்டர் உயரத்தில் மகாகாளி ஏரி அமைந்துள்ளது. இந்த ஏரி மகாகாளி தெய்வத்தின் புனிதத் தலமாகக் கருதப்படுகிறது. இந்த ஏரி நவம்பர் மாதம் முதல் ஏப்ரல் மாதம் வரை ஆறு மாதங்களுக்கு உறைந்து இருக்கும்.
# தசைதிசுப்படலச் சிகிச்சை

**தசைதிசுப்படலச் சிகிச்சை** (ஆங்கிலம்: **Myofascial release**) என்பது **இயன்முறைமருத்தும்** என பல வகையான மருத்தவ முறையில் தசை மற்றும் திசுப்படலம் சார்ந்த குறைபாடுகளுக்கு வழங்கப்படும் கைநுட்பச் சிகிச்சை வகை ஆகும். இது தசைதிசுவின் இலகுத்தன்மை, இயக்கம், பிடிப்பு, தழும்பு மற்றும் இறுக்கம் ஆகியவற்றை சரி செய்ய உதவுகிறது. மேலும் இரத்த ஓட்டம், நிணநீர் ஓட்டம், தசை நீச்சிக்கான சீரமைப்புக்கும் பயன்படுகிறது.
# தசைதிசுப்படலச் சிகிச்சை

## தசைதிசுப்படலம்

தசைதிசுப்படலம் என்பது மனித உடலில் தோலுக்கு தசைக்கும் இடையே அமைந்துள்ள ஒரு மெல்லிய இணைப்பு படலம் ஆகும். கிருமி தொற்று, எலும்பு முறிவு, தசை குறைபாடு, நீண்ட நாள் அசைவின்மை காரணமாக இந்த இணைப்பு படலம் தாம் அமைந்துள்ள் பகுதிகளில் வலி, தசை இருக்கும், இரத்த ஓட்டம் குறைவு ஆகிய தொந்தரவுகளை ஏற்படுத்துகிறது. மேலும் வருங்காலங்களில் இதன் மேல் நடத்தப்படும் ஆராய்ச்சி கட்டுரைகளும் முடிவுகளும் இந்த கைநுட்பச் சிகிச்சை முறைக்கு வலுசேர்க்கும்.
# சினேகலதா ஶ்ரீவாஸ்தவா

**சினேகலதா ஶ்ரீவாஸ்தவா** (ஆங்கிலம்: **Snehlatha Srivastava**) என்பவர் ஓய்வு பெற்ற இந்திய ஆட்சியாளர் ஆவார். இவர் இந்திய மக்களவை செயலராக 2017 ஆம் ஆண்டு திசம்பர் திங்கள் 1 ஆம் நாள் முதல் பணியாற்றி வருகிறார். இவர் மத்திய பிரதேசம் 1982 ஆம் ஆண்டு அணியைச் சேர்ந்தவர். இவரே முதல் பெண் மக்களவை செயலராக நியமிக்கப்பட்டவர் ஆவார்.
# **இடைச்சொல் (Bound Morph)**

### **முன்னுரை**

** ** தொல்காப்பியர் பேசுவதற்கு, எழுதுவதற்குப் பயன்படும் சொற்களை (part of speech) ஐந்தாகக் கூறியுள்ளார். பெயர்ச் சொல், வினைச் சொல், பெயரடைச் சொல், வினையடைச் சொல், இடைச்சொல் ஆகியவற்றை அவர் பேசியுள்ளார்.
# **இடைச்சொல் (Bound Morph)**

### **இடைச்சொல் இன்னதென்பது**

** ** இடைச்சொல் என்பது பெயர், வினை, பெயரடை, வினையடை ஆகிய அடிப்படைப் பொருள் தரும் நான்கு சொற்களைப்போல் (free morphs) தனித்து இயங்குவதாகாது. அது சார்புச் சொல்லாக (bound morph) – இலக்கணப் பொருள் தரும் சொல்லாக (grammatical category) – இயங்கும்.
# **இடைச்சொல் (Bound Morph)**

### **சார்புச் சொல்லாக அமைவது**

** ** பெயர், வினை, பெயரடை, வினையடை ஆகிய நான்கு சொற்களைச் சார்ந்து ஒரு சொல் மற்ற சொல்லோடு இணையுமாறு தொடர் உருவாக்கத்திற்குப் பயன்படுவதைக் காணலாம்.
# **இடைச்சொல் (Bound Morph)**

### **சார்புச் சொல்லாக அமைவது**

#### **பெயரைச் சார்ந்து இயங்கல்**

பெயரைப் பெயரோடோ, பெயரை வினையோடோ இணைத்துத் தொடர் உருவாக்கத்திற்குப் பயன்படும்.  
**எ.டு**. 1. மரத்துப் பழம் (பெயர் + பெயர்) ---- மரம்(பெயர்) + அத்து(இடைச்சொல்) +  பழம்(பெயர்)  
2. பழத்தைப் பார்த்தது (பெயர் + வினை) --- பழம்(பெயர்) + அத்து(இடைச்சொல்) +  
ஐ(இடைச்சொல்) + பார்த்தது(வினைச்சொல்)
# **இடைச்சொல் (Bound Morph)**

### **சார்புச் சொல்லாக அமைவது**

#### **வினையைச் சார்ந்து இயங்கல்**

** ** வினையைப் பெயரோடோ, வினையை வினையோடோ, வினையை  வினையடையோடோ இணைத்துத் தொடர் உருவாக்கத்திற்குப் பயன்படும்.  
**எ.டு**. 1. வீழ்ந்தது கல் (வினை + பெயர்) --- வீழ்(வினை) + ந்த்(இடைச்சொல்) + அ(இடைச்சொல்) + து(இடைச்சொல்) + கல்(பெயர்)  
2. பார்த்தான் பார் (வினை + வினை) --- பார்(வினை) + த்த்(இடைச்சொல்) + ஆன்(இடைச்சொல்) + பார்(வினை)  
3. ஓடினார் வேகமாக (வினை + வினையடை) --- ஓடு(வினை) + இன்(இடைச்சொல்) + ஆர் (இடைச்சொல்) + வேகமாக(வினையடை)
# **இடைச்சொல் (Bound Morph)**

### **சார்புச் சொல்லாக அமைவது**

#### **பெயரடையைச் சார்ந்து இயங்கல்**

பெயரடையைப் பெயரோடு இணைத்துத் தொடர் உருவாக்கத்திற்குப் பயன்படும்.  
**எ.டு**. நல்ல யானை (பெயரடை + பெயர்) --- நல்(பெயரடை) + ல்(இடைச்சொல்) + அ(இடைச்சொல்) + யானை(பெயர்)
# **இடைச்சொல் (Bound Morph)**

### **சார்புச் சொல்லாக அமைவது**

#### **வினையடையைச் சார்ந்து இயங்கல்**

வினையடையை வினையோடு இணைத்துத் தொடர் உருவாக்கத்திற்குப் பயன்படும். ****  
**எ.டு** நாய் வேகமாகவும் மெதுவாகவும் ஓடியது ---வேகமாக மெதுவாக ஆகிய வினையடைகள் ஓடியது என்ற வினைச்சொல்லோடு இணைகின்றன. அவ்வினையடைகள் இணையும்போது உம் என்னும் இடைச்சொல் உடன்வந்து சேர்ந்து தொடர் உருவாக்கத்திற்குப் பயன்படுகின்றது.  
1. வேகமாகவும் + ஓடியது --- வினையடை வினைச்சொல்லொடு குறிப்பிட்ட தொடர்ப் பொருளில்(வெளிப்படைப் பொருள் + குறிப்புப் பொருள் + இலக்கணப் பொருள்) சேர்வதற்கு  வேகமாகவும் என உம் இடைச்சொல் தேவையாகிறது.  
2. மெதுவாகவும் + ஓடியது --- வினையடை வினைச்சொல்லொடு (வெளிப்படைப் பொருள் + குறிப்புப் பொருள் + இலக்கணப் பொருள்) சேர்வதற்கு மெதுவாகவும் என உம் இடைச்சொல் தேவையாகிறது.
# **இடைச்சொல் (Bound Morph)**

### **இடைச்சொல்லின் வகைகள்:**

தொல்காப்பியர் இடைச்சொல்லை ஏழு வகைப்படுத்திப் பேசுகிறார். அவையாவன:  
1. புணரியல் நிலையிடைப் பொருள் நிலைக்கு உதவுவன  
2. வினைசெயல் மருங்கின் காலமொடு வருவன  
3. வேற்றுமை உருபுகள்  
4. அசைநிலைக் கிளவிகள்  
5. இசைநிறைக் கிளவிகள்  
6. தத்தம் குறிப்பின் பொருள் செய்வன  
7. ஒப்பில் வழியால் பொருள் செய்வன
# **இடைச்சொல் (Bound Morph)**

### **இடைச்சொல்லின் வகைகள்:**

#### **புணரியல் நிலையிடைப் பொருள் நிலைக்கு உதவுவன**

ஒரு சொல் இன்னொரு சொல்லோடு சேரும்போது இடையில் தோன்றும் எழுத்துக்களோ ஒரு வாக்கியம் இன்னொரு வாக்கியத்தோடு பொருள் தொடர்புபடச் சேரும்போது இடையில் அமையும் சொற்களோ புணரியல் நிலையிடைப் பொருள் நிலைக்கு உதவுவன ஆகும்.  
இப்பிரிவில் மேலும் மூன்று உட்பிரிவுகள் உள்ளன.  
1. சாரியைகள்        2. பயன்படு எழுத்துக்கள்           3. இணைப்பு இடைச்சொற்கள் (Conjunction)
# **இடைச்சொல் (Bound Morph)**

### **இடைச்சொல்லின் வகைகள்:**

#### **வினைசெயல் மருங்கின் காலமொடு வருவன**

** **வினைச்சொல்லில் செயலை உணர்த்தும் முதல் நிலையோடு சேர்ந்து வரும் பிற பகுதிகள் இப்பிரிவில் அடங்குவனவாகும்.  
இப்பிரிவில் மூன்று உட்பிரிவுகள் உள்ளன.  
1. காலம்            2. காலமுன்              3. காலப்பின்  
காலப்பின் என்ற பிரிவில் மேலும் இரண்டு பிரிவுகள் அமைகின்றன.  
1. சில்லெழுத்து                     2. இறுதிநிலை
# **இடைச்சொல் (Bound Morph)**

### **இடைச்சொல்லின் வகைகள்:**

#### **வேற்றுமை உருபுகள்** (prepositions)

பெயர் வினை உறவுநிலையே வேற்றுமை (case) எனப்படும். இவ்வுறவு நிலைகள் ஏழு வகைப்படுத்தப்படுவதால் வேற்றுமையின் வகைகள் ஏழாகின்றன. ஆனால் முதல் வேற்றுமைக்கு உருபு இல்லை. தொல்காப்பியர் உருபு உள்ள, இரண்டாம் வேற்றுமைமுதல் ஏழாம் வேற்றுமைவரை அமையும் வேற்றுமைகளுக்கு மட்டுமே வேற்றுமைத் தொடர் கூறியுள்ளார். இவ்வாறாக அவர் கூறும் வேற்றுமைத் தொடர்கள் ஆறு ஆகின்றன. இவை புணரியல் நிலையில் பெரிதும் ஒத்த நிலை உடையனவாக அமைவனவாகும்.  
(இரண்டாம் வேற்றுமைத் தொடர்)  
**உருபு – ஐ**  
(மூன்றாம் வேற்றுமைத் தொடர்)  
**உருபுகள் – ஆல் ஆன் ஒடு ஓடு**  
வேற்றுமை உருபுகள்   (நான்காம் வேற்றுமைத் தொடர்)  
**உருபு – கு**  
உறவு நிலைத் தொடர்  
(ஐந்தாம் வேற்றுமைத் தொடர்)  
**உருபுகள் – இன், இல்   **  
(ஆறாம் வேற்றுமைத் தொடர்)  
**உருபுகள் – அது, உடைய**  
உறவு நிலைத் தொடர்  
(ஏழாம் வேற்றுமைத் தொடர்)  
**உருபுகள் – இல், இன், கண், கால், உள், கீழ்,        **  
** மேல், முன், பின், முதல், இடை, கடை**  
**      முதலியன**  
இவ்வாறாக இரண்டுமுதல் ஏழுவரை அமையும் வேற்றுமைத் தொடர்களும் அவற்றில்  
பயன்பட்டுவரும் உருபுகளும் விளக்கிக்காட்டப்பட்டுள்ளன.
# **இடைச்சொல் (Bound Morph)**

### **இடைச்சொல்லின் வகைகள்:**

#### **அசைநிலைக் கிளவி**

இடம் நிரப்பு அல்லது அசை, சீர் நிரப்பு என்னும் நிலையில் அமையும் சொல்லே அசைநிலைக் கிளவி என்பதாகும்.  
**எ.டு.** “பெயரின் ஆகிய தொகையு**மார்** உளவே” (தொல்காப்பியம்,551:1)  
இங்குத் தொல்காப்பியரால் ’ஆர்’ என்னும் இடைச்சொல் அசை நிரப்பாகக் கையாளப்பட்டுள்ளது.  
அது நிரையொன்றாசிரியத் தளை அமைப்பதற்குப் பயன்பட்டு வந்துள்ளது.
# **இடைச்சொல் (Bound Morph)**

### **இடைச்சொல்லின் வகைகள்:**

#### **இசைநிறைக் கிளவி**

உணர்ச்சியைக் காட்டும் ஒலிக் குறிப்புச் சொல்லாக அமைவதாகும்.  
**எ.டு.** **ஓ**! எவ்வளவு பெரிய மலை!
# **இடைச்சொல் (Bound Morph)**

### **இடைச்சொல்லின் வகைகள்:**

#### **தத்தம் குறிப்பின் பொருள் செய்வன**

பெயர் அல்லது வினை அல்லது வினையடையைச் சார்ந்து கூடுதல் பொருள் தருவதாகும். வாக்கியத்தின் இறுதிச் சொல்லோடு சேர்ந்து ஒரு வகை சார்ந்த வாக்கியத்தை இன்னொரு வகை சார்ந்த வாக்கியமாக மாற்றக் கூடியதாகும்.  
##### **பெயரைச் சார்ந்து இயங்கல்**
**எ.டு.** முருக**னே** வந்தான்  
##### **வினையைச் சார்ந்து இயங்கல்**
**எ.டு**. வந்தா**னே** அவன்  
##### **வினையடையைச் சார்ந்து இயங்கல்**
**எ.டு.** வேகமாக**வே** ஓடினார்.  
##### **ஒரு வகை சார்ந்த வாக்கியத்தை இன்னொரு வகை சார்ந்த வாக்கியமாக மாற்றுதல்**
**எ.டு.** 1. வள்ளி பாடினாள். (செய்தி வாக்கியம்)  
2. வள்ளி பாடினா**ளா**? (வினா வாக்கியம்)
# **இடைச்சொல் (Bound Morph)**

### **இடைச்சொல்லின் வகைகள்:**

#### **ஒப்பில் வழியால் பொருள் செய்வன**

ஒப்புமைப் பொருளுக்கு உரியதைப் போலத் தோன்றினாலும், ஒப்புமைக்கு உரியதாகாச் சொற்கள் வெளிப்படைப் பொருளுக்கு உரிய பொருளைத் தாராமல் வேறு கூடுதல் பொருள் தந்து நிற்கும்போது ஒப்பில் வழியால் பொருள் செய்வன ஆகும்.  
**எ.டு.** 1. வள்ளி பாடினாள் **போலும்**.  
2. நாய் ஓடியது **போல**.
# **இடைச்சொல் (Bound Morph)**

### **நிறைவுரை**

** **இக் கட்டுரையில் இடைச்சொல் இன்னது என்பது பற்றியும் இடைச்சொல்லின் சார்புப் பொருள் பற்றியும் அதன் இலக்கணப் பொருள் பற்றியும் அதன் ஏழு வகைகள் பற்றியும் விளக்கப்பட்டுள்ளன.  
__INDEX__  
__NEWSECTIONLINK__
# 2019 துடுப்பாட்ட உலகக்கிண்ண அணிகள்

**2019 துடுப்பாட்ட உலகக்கிண்ணப் போட்டிகளில்** விளையாடத் தகுதி பெற்ற அணிகளும், அவ்வணிகளின் விளையாடுவோரின் விபரங்கள் இப்பட்டியலில் உள்ளன. அனைத்துப் 10 அணிகளும் 15 உறுப்பினர்களைத் தெரிந்தெடுத்து 2019 ஏப்ரல் 23 இற்குள் அறிவிக்குமாறு கோரப்பட்டது. மே 22 வரை இப்பட்டியலில் மாற்றம் கொண்டுவர அனுமதிக்கப்பட்டது.
# 2019 துடுப்பாட்ட உலகக்கிண்ண அணிகள்

## ஆப்கானித்தான்

ஆப்கானித்தான் தனது அணியை ஏப்ரல் 22 இல் அறிவித்தது. ஆப்கானித்தஐன் 2-வது ஆட்டத்தில் முகம்மது சாஹ்ஷாட் காயம் காரணமாக மேலும் விளையாட அனுமதிக்கப்படவில்லை. அவருக்குப் பதிலாக இக்ரம் அலி கில் சேர்த்துக்கொள்ளப்பட்டார்.  
பயிற்சியாளர்: பில் சிம்மன்ஸ்
# 2019 துடுப்பாட்ட உலகக்கிண்ண அணிகள்

## ஆத்திரேலியா

ஆத்திரேலியா தனது 15 உறுப்பினர்களை ஏப்ரல் 15 இல் அறிவித்தது. காயம் காரணமாக ஜை ரிச்சார்ட்சனிற்குப் பதிலாக கேன் ரிச்சர்ட்சன் மே 8 இல் அணியில் சேர்க்கப்பட்டார்.  
பயிற்சியாளர்: யசுட்டின் லாங்கர்
# 2019 துடுப்பாட்ட உலகக்கிண்ண அணிகள்

## வங்காளதேசம்

வங்காளதேசம் தனது 15 உறுப்பினர்களை ஏப்ரல் 16 இல் அறிவித்தது.  
பயிற்சியாளர்: ஸ்டீவ் ரோட்ஸ்
# 2019 துடுப்பாட்ட உலகக்கிண்ண அணிகள்

## இங்கிலாந்து

இங்கிலாந்து தனது 15 உறுப்பினர்களை ஏப்ரல் 17 இல் அறிவித்தது. அலெக்ஸ் ஹேல்ஸ் போதைப் பொருள் பயன்பாட்டால் அணியில் இருந்து நீக்கப்பட்டார். இங்கிலாந்து மே 21 இல் இறுதிப் பட்டியலை அறிவித்தது.  
பயிற்சியாளர்: டிரெவர் பெய்லிஸ்
# 2019 துடுப்பாட்ட உலகக்கிண்ண அணிகள்

## இந்தியா

இந்தியா தனது 15 உறுப்பினர்களின் பட்டியலை ஏப்ரல் 15 இல் அறிவித்தது.  
பயிற்சியாளர்: ரவி சாஸ்திரி
# 2019 துடுப்பாட்ட உலகக்கிண்ண அணிகள்

## நியூசிலாந்து

நியூசிலாந்து தனது 15 உறுப்பினர்களின் பட்டியலை ஏப்ரல் 3 இல் வெளியிட்டது.  
பயிற்சியாளர்: காரி இசுட்டெட்
# 2019 துடுப்பாட்ட உலகக்கிண்ண அணிகள்

## பாக்கித்தான்

பாக்கித்தான் தனது 15 உறுப்பினர் பட்டியலை ஏப்ரல் 18 இல் அறிவித்தது. இறுதிப் பட்டியலை மே 20 இல் அறிவித்தது.வகாப் ரியாஸ், முகம்மது ஆமிர், ஆசிப் அலி ஆகியோர் இணைக்கப்பட்டனர்.  
பயிற்சியாளர்: மிக்கி ஆத்தர்
# 2019 துடுப்பாட்ட உலகக்கிண்ண அணிகள்

## தென்னாப்பிரிக்கா

தென்னாப்பிரிக்கா தனது 15 உறுப்பினர்களை ஏப்ரல் 18 இல் அறிவித்தது.  
பயிற்சியாளர்: ஓட்டிசு கிப்சன்
# 2019 துடுப்பாட்ட உலகக்கிண்ண அணிகள்

## இலங்கை

இலங்கை தனது அணியின் பட்டியலை ஏப்ரல் 18 இல் அறிவித்தது.  
பயிற்சியாளர்: சந்திக அதுருசிங்க
# 2019 துடுப்பாட்ட உலகக்கிண்ண அணிகள்

## மேற்கிந்தியத் தீவுகள்

மேற்கிந்தியத் தீவுகள் தனது அணியின் பட்டியலை ஏப்ரல் 24 இல் வெளியிட்டது..  
பயிற்சியாளர்: புளொயிடு ரைஃபர்
# அல்வழி

தமிழில் காணப்படும் ஒன்பது தொடர்களுள், வேற்றுமைத் தொடர் அல்லாத மூன்று தொடர்களே அல்வழித் தொடர்கள் ஆகும். அல்வழி என்பதை வேற்றுமை அல்வழி என்று தொல்காப்பியர் விளக்குவார் (தொல்காப்பியம்,112).
# அல்வழி

## **வேற்றுமை இன்னதென்பது**

பெயர் வினை உறவு நிலையே வேற்றுமை (cases) எனப்படும். அவ் வேற்றுமைகள் உறவு நிலை அடிப்படையில் 7 வகைப்படும். அவையாவன:  
1. எழுவாய்ப் பயனிலை உறவு நிலை  
2. செயப்படுபொருள் பயனிலை உறவு நிலை  
3. கருவிப் பயனிலை உறவு நிலை  
4. பயன் பயனிலை உறவு நிலை  
5. பண்பு, தொழில் சார் இடன் பயனிலை உறவு நிலை  
6. கிழமைப் பயனிலை உறவு நிலை  
7. பொருள், நிலம், காலம் சார் இடன் பயனிலை உறவு நிலை  
”வேற்றுமை தாமே ஏழென மொழிப” (தொல்காப்பியம்,546) என்பார் தொல்காப்பியர்.
# அல்வழி

## **வேற்றுமைத் தொடர் இன்னதென்பது**

எழுவாய்ப் பயனிலை உறவு நிலையில் வேற்றுமை உருபின் பயன்பாடு இல்லை. செயப்படுபொருள் பயனிலை உறவு நிலை முதலாகப் பொருள், நிலம், காலம் சார் இடன் பயனிலை உறவு நிலை ஈறாக அமையும் உறவு நிலைகளில் வேற்றுமை உருபின் பயன்பாடு உண்டு. இவ் ஆறும் புணரியல் நோக்கில் – தொடரியல் நோக்கில் - பெரிதொத்துச் செல்கின்றன. எனவே, வேற்றுமைகள் ஏழாக அமைந்தாலும் வேற்றுமைத் தொடர்களை ஆறெனவே தொல்காப்பியர் கொண்டுள்ளார்.  
“வேற்றுமை குறித்த புணர்மொழி நிலை” (தொல்காப்பியம்,112:1)  
என்று தொல்காப்பியர் குறிப்பிடுவதால், இதனை உணரலாம்.
# அல்வழி

## **அல்வழித் தொடர் இன்னதென்பது**

**  ** வாக்கிய உருவாக்கத்திற்குப் பயன்படுவதே அல்வழித் தொடர் ஆகும். எழுவாய் பயனிலை இணைந்ததே வாக்கியம் ஆகும்.  
எழுவாய் என்பது வாக்கியத்தில் பேச எடுத்துக்கொண்ட பொருள் ஆகும். பயனிலை என்பது எழுவாய் புரியும் செயல் அல்லது தொழிலையோ எழுவாயின் இயல்பு அல்லது பண்பையோ சுட்டுவது ஆகும்.  
எழுவாயைச் சார்ந்த பகுதியோடு வரும் எழுவாயே எழுவாய்த் தொடர் ஆகும். பயனிலையைச் சார்ந்த பகுதியோடு வரும் பயனிலையே பயனிலைத் தொடர் ஆகும். பெயரடையோடு கூடிய பெயர்த்தொடர் எழுவாய்த் தொடராக அமையக் கூடியதாகும். எழுவாய்த் தொடரினுள் ஒரு வாக்கியம் உள் பொதிந்து இருக்கும்.  
**வா**க்கியம்(Sentence-S) எழுவாய்த் தொடர்(Noun Phrase-NP), பயனிலைத் தொடர்(Verb Phrase-VP)என இருவகைப்படும்.  
**எ.டு.** சிரித்த மருதன் மகிழ்ச்சியாக விளையாடினான்.  
வா(S)-இல்  சிரித்த மருதன் (எழு.தொ.NP), மகிழ்ச்சியாக விளையாடினான் (பய.தொ.VP) ஆகியவை அடங்கியுள்ளன. சிரித்த மருதன் என்னும் எழுவாய்த் தொடர், மருதன் சிரித்தான் (வா-S<sub>1</sub>) என வாக்கியமாகும்.
# அல்வழி

## **அல்வழித் தொடர் இன்னதென்பது**

### **எழுவாய் பயனிலை:**

எழுவாய்த் தொடரில் பெயரடைத் தொடரும் பயனிலைத் தொடரில் வினையடைத் தொடரும் அமைந்துள்ளன. எழுவாயாக அமையும் பெயரும் பயனிலையாக அமையும் வினையும் முறையே பெயரடையையும் வினையடையையும் விளக்குகின்ற நிலையில் ஏற்று வரக் கூடியன. எனவே அடைத்தொடரும் அல்வழியைச் சார்ந்ததாகிறது. வெளிப்படைப் பொருளுக்குரிய பெயர், வினை, பெயரடை, வினையடை ஆகிய நான்கு சொற்களும் திரும்பத் திரும்ப அடுக்கி வருவதால் அடுக்குத் தொடரும் அல்வழி சார்ந்ததாகிறது.
# அல்வழி

## **எழுவாய் பயனிலை உறவு நிலைத் தொடர்**

எழுவாயும் பயனிலையும் சுட்டப்பட்ட ஓர் உறவு நிலையில் இணைந்து எழுவாய்ப்பயனிலை உறவு நிலைத் தொடர் உருவாகிறது. இத் தொடர் முதல் வேற்றுமைத் தொடர் என்றும் எட்டாம் வேற்றுமைத் தொடர் என்றும் இரண்டு வகைப்படுவதாகும்.
# அல்வழி

## **எழுவாய் பயனிலை உறவு நிலைத் தொடர்**

### **முதல் வேற்றுமைத் தொடர்**

பேச எடுத்துக்கொண்ட பொருள் புரியும் செயலையோ அதன் இயல்பையோ எடுத்துரைப்பதாக அமைவது முதல் வேற்றுமைத் தொடர் ஆகும்.  
**எ.டு.**  
1. சாத்தன் பாடினான்.  
2. சாத்தன் நல்லவன்.
# அல்வழி

## **எழுவாய் பயனிலை உறவு நிலைத் தொடர்**

### **எட்டாம் வேற்றுமைத் தொடர்**

பேச எடுத்துக்கொண்ட பொருள் என்ன செயல் புரிய வேண்டும் என விரும்புவதை வியங்கோள் நிலையிலோ கட்டளை நிலையிலோ எடுத்துரைப்பதாக அமைவது எட்டாம் வேற்றுமைத் தொடர் ஆகும்.  
**எ.டு.**  
1. சாத்தன் பாடுக (வியங்கோள் நிலை)  
2. சாத்தன் பாடு (கட்டளை நிலை)
# அல்வழி

## **அடைத் தொடர்**

பெயரை விளக்குகின்ற நிலையில் அமையும் அடையோடு கூடிய பெயரோ அல்லது வினையை விளக்குகின்ற நிலையில் அமையும் அடையோடு கூடிய வினையோ, அடைத் தொடர் எனப்படும்.  
அடைத் தொடர் இரண்டு வகைப்படும். அவையாவன:  
1. பெயரடைத் தொடர்  
2. வினையடைத் தொடர்
# அல்வழி

## **அடைத் தொடர்**

### **பெயரடைத் தொடர்**

பெயரை விளக்குகின்ற அடை பெயரடை ஆகும். அது வினையை விளக்காது. பெயடையோடு கூடிய பெயர் பெயரடைத் தொடர் எனப்படும்.  
**எ.டு.** நல்ல நாய்
# அல்வழி

## **அடைத் தொடர்**

### **பெயரடைத் தொடர்**

#### **பெயரடைத் தொடரின் வகைகள்**

பெயரடைத் தொடர் நான்கு வகைப்படும். அவையாவன:  
1. பெயரடித் தொடர்  
2. வினையடித் தொடர்  
3. பெயரெச்சத் தொடர்  
4. தனியடைத் தொடர்  
##### **பெயரடித் தொடர்**
பெயரடியை அடையாகக் கொண்டுவரும் பெயராகும்.  
**எ.டு.** **மாண்** புகழ்  
##### **வினையடித் தொடர்**
வினையடியை அடையாகக் கொண்டுவரும் பெயராகும்.  
**எ.டு.** **செய்** தொழில்  
##### **பெயரெச்சத் தொடர்**
பெயரெச்சத்தை அடையாகக் கொண்டுவரும் பெயராகும்.  
**எ.டு.** **ஓடிய** குதிரை  
##### **தனியடைத் தொடர்**
பெயரடி, வினையடி, பெயரெச்சம் அல்லாத வேறு அடையே தனியடை ஆகும். அத்தகைய தனியடையை அடையாகக் கொண்டுவரும் பெயரே தனியடைத் தொடர் ஆகும்.  
**எ.டு.** **தீம்** பழம்
# அல்வழி

## **அடைத் தொடர்**

### **பெயரடைத் தொடர்**

#### **வினையடைத் தொடர்**

வினையை விளக்குகின்ற அடை வினையடை ஆகும். அது பெயரை விளக்காது. ஆனால், அது வினையடையையோ பெயரடையையோ விளக்குவதுண்டு.  
##### **வினையை விளக்குதல்**
**எ.டு.** ** விரைவாக** நடந்தார்  
##### **வினையடையை விளக்குதல்**
**எ.டு.** **மிக** விரைவாக நடந்தார்  
##### **பெயரடையை விளக்குதல்**
**எ.டு**. **இன்னும்** தீய செயல்  
##### **வினையடைத் தொடரின் வகைகள்**
** ** வினையடைத் தொடர் இரண்டு வகைப்படும். அவையாவன:  
1.  **வினையெச்சத் தொடர்**  
2.  **தனியடைத் தொடர்**  
###### **வினையெச்சத் தொடர்**
** ** வினையெச்சத்தை அடையாகக் கொண்டுவரும் வினை வினையெச்சத் தொடர் ஆகும்.  
**எ.டு.** **நாடி** வந்தான்  
###### தனியடைத் தொடர்
வினையெச்சம் அல்லாத வேறு அடையே தனியடை ஆகும். அத்தகைய தனியடையை அடையாகக் கொண்டுவரும் வினையே தனியடைத் தொடர் ஆகும்.  
**எ.டு.** **இனிக்** கொண்டான்
# அல்வழி

## **அடுக்குத் தொடர்**

பெயரோ வினையோ பெயரடையோ வினையடையோ திரும்பத் திரும்ப அடுக்கி வந்தால் அது அடுக்குத் தொடர் ஆகும். வந்த அதே சொல்லே திரும்பத் திரும்ப வரும்போது அது தன்னடுக்குத் தொடர் ஆகும். வேறு சொல் திரும்பத் திரும்ப வந்தால், அது பல்லடுக்குத் தொடர் ஆகும்.
# அல்வழி

## **அடுக்குத் தொடர்**

### **பெயர் அடுக்குத் தொடர்**

பெயர் திரும்பத் திரும்ப அடுக்கி வந்தால் அது பெயர் அடுக்குத் தொடர் ஆகும்.  
**எ.டு.** **நாயே நாயே** வந்தாயா?
# அல்வழி

## **அடுக்குத் தொடர்**

### **வினை அடுக்குத் தொடர்**

வினை திரும்பத் திரும்ப அடுக்கி வந்தால் அது வினை அடுக்குத் தொடர் ஆகும்.  
**எ.டு.**கந்தன் **வந்தான் வந்தான்**
# அல்வழி

## **அடுக்குத் தொடர்**

### **பெயரடை அடுக்குத் தொடர்**

பெயரடை திரும்பத் திரும்ப அடுக்கி வந்தால் அது பெயரடை அடுக்குத் தொடர் ஆகும்.  
**எ.டு.** **நல்ல நல்ல** பிள்ளை
# அல்வழி

## **அடுக்குத் தொடர்**

### **வினையடை அடுக்குத் தொடர்**

** ** வினையடை திரும்பத் திரும்ப அடுக்கி வந்தால் அது வினையடை அடுக்குத் தொடர் ஆகும்.  
**எ.டு.** **விரைய விரையப்** பறந்து வா
# அல்வழி

## **நிறைவுரை**

இக் கட்டுரையில் வேற்றுமைத் தொடர் இன்னது என்பதும் அல்வழித் தொடர் இன்னது என்பதும் அல்வழியின் வகைகள் இன்னவை என்பதும் விளக்கப்பட்டுள்ளன.
# Module:Stock tickers/LSE

local getArgs = require('Module:Arguments').getArgs
local p = {}  
function p.GetURL
local args = getArgs
return p._GetURL(args)
end  
function p._GetURL(args)
local ticker = args[1]
local isin = args.isin
local fourway = args.fourway
local otherinput = args[2]  
if not ticker then
url = "https://www.londonstockexchange.com/home/homepage.htm"
return url
end  
-- Handle cases where people don't use the proper paraamter names
if otherinput then
-- If the isin wasn't explicitly passed check if it was the second variable
if not isin and string.len(otherinput) == 12 then
isin = otherinput
-- If the four way key wasn't explicitly passed check if it was the second variable
elseif not fourway and string.len(otherinput) > 12 then
fourway = otherinput
end
end  
-- If you have the four way key then you know the isin
if fourway and not isin then
isin = string.sub(fourway, 0, 12)
end  
-- If you have the four way key you can link direclty to the security
if fourway then
url = 'https://www.londonstockexchange.com/exchange/prices-and-markets/stocks/summary/company-summary/' .. fourway .. ".html?lang=en"
-- If you have the isin you can improve the search results
elseif isin then
url = 'https://www.londonstockexchange.com/exchange/searchengine/search.html?lang=en&x=0&y=0&q=' .. isin
-- Fallback to a simple ticker search
else
url = 'https://www.londonstockexchange.com/exchange/searchengine/search.html?lang=en&x=0&y=0&q=' .. ticker
end  
return url
end  
return p
# வார்ப்புரு:ISO 639 templates

<span> [] []</span>
---
This template is part of a series of templates based on ISO 639 codes and names. This family of templates consists of Template:ISO 639 code-1, Template:ISO 639 code-2, Template:ISO 639 code-3, Template:ISO 639 code-5, and Template:ISO 639 name.
# வார்ப்புரு:ISO 639 templates

## Parameters

- the input to be converted.
}
# வார்ப்புரு:ISO 639 templates

## Using the family

### Languages

The first three template of the series take a language name and return the corresponding ISO 639 code:
- Template:ISO 639 code-1: <code></code> outputs <code></code>
- Template:ISO 639 code-2: <code></code> outputs <code></code>
- Template:ISO 639 code-3: <code></code> outputs <code></code>  
Template:ISO 639 name takes a language code and returns the name of the language:
- Template:ISO 639 name: <code></code> outputs <code></code>
# வார்ப்புரு:ISO 639 templates

## Using the family

### Language groups

Template:ISO 639 code-2  
Template:ISO 639 code-5  
Template:ISO 639 name
# வார்ப்புரு:ISO 639 templates

## Examples

**Abellen Ayta**  
| French, Cajun | } |
| --- | --- |
# எமர்சன் எலக்ட்ரிக்

## வரலாறு

எமர்சன், 1890 ஆம் ஆண்டில் *எமர்சன் எலக்ட்ரிக் உற்பத்தி நிறுவனமாக* உள்நாட்டுப் போரில் ஈடுபட்ட மூத்த வீரர் ஜான் வெஸ்லி எமர்சன் என்பவரால் ஸ்காட்டிஷ் நாட்டைச் சேர்ந்த சகோதரர்கள் சார்லஸ் மற்றும் அலெக்சாண்டர் மேஸ்டன் ஆகியோருக்குச் சொந்தமான காப்புரிமையைப் பயன்படுத்தி மின்சார மோட்டார்கள் *தயாரிக்க செயின்ட் லூயிஸில், மிசௌரியில்* நிறுவப்பட்டது. 1892 ஆம் ஆண்டில், இது அமெரிக்காவில் மின்சார விசிறிகளை விற்பனை செய்த முதல் நிறுவனமாகும். மின்சார தையல் இயந்திரங்கள், மின்சார பல் துளையிடும் கருவி மற்றும் மின்னாற்றல் கருவிகளை உள்ளடக்கிய அதன் தயாரிப்பு வரிசையை விரைவாக விரிவுபடுத்தியது.
# எமர்சன் எலக்ட்ரிக்

## வணிக தளங்கள்

எமர்சனின் நிர்வாகம் இரண்டு வணிகத் தளங்களாக கட்டமைக்கப்பட்டுள்ளது:  
- ஆட்டோமேஷன் தீர்வுகள்
- வணிக மற்றும் குடியிருப்பு தீர்வுகள்
# முதன்மை நிதி அலுவலர்

**முதன்மை நிதி அலுவலர் அல்லது தலைமை நிதி அதிகாரி** ( **சி.எஃப்.ஓ** ) என்பது நிறுவனத்தின் நிதியை நிர்வகித்தல், நிதி திட்டமிடல், நிதி அபாயங்களை நிர்வகித்தல், பதிவு செய்தல் மற்றும் நிதி அறிக்கை உள்ளிட்ட நிறுவனத்தின் நிதியை நிர்வகிப்பதற்கான முதன்மை பொறுப்பைக் கொண்ட நிறுவனத்தின் ஒர் அதிகாரி ஆவார். சில துறைகளில், தரவுகளை பகுப்பாய்வு செய்வதும் **CFOவின்** பொறுப்பாகும். சில CFO க்கள் தலைமை நிதி மற்றும் இயக்க அதிகாரி (**CFOO)** என்ற தலைப்பைக் **கொண்டிருப்பர்**. ஐக்கிய இராச்சியத்தில், சி.எஃப்.ஓ என்ற பொதுவான சொல் **நிதி இயக்குநர்** (**FD**)-யைக் குறிக்கும். சி.எஃப்.ஓ பொதுவாக முதன்மை நிரிவாக அலுவலர் ( தலைமை நிர்வாக அதிகாரி ) மற்றும் இயக்குநர்கள் குழுவிற்கு அறிக்கை அளிப்பது, மேலும் குழுவில் ஒரு இருக்கையைக் கொண்டிருப்பர். CFO நிதி பிரிவை மேற்பார்வையிடுவது மற்றும் அமைப்பின் தலைமை நிதி செய்தித் தொடர்பாளராகவும் பணிபுரிவார். பட்ஜெட் மேலாண்மை, செலவு-பயன் பகுப்பாய்வு, தேவைகளை முன்னறிவித்தல் மற்றும் புதிய நிதியைப் பெறுதல் தொடர்பான அனைத்து மூலோபாய மற்றும் தந்திரோபாய விஷயங்களில் தலைமை இயக்க அதிகாரிக்கு (சிஓஓ) சிஎஃப்ஒ நேரடியாக உதவுவார்.
# முதன்மை நிதி அலுவலர்

## தகுதி

பெரிய நிறுவனங்களின் பெரும்பாலான சி.எஃப்.ஓக்கள் முதுகலை வணிக மேலாண்மை (எம்.பி.ஏ), முதுகலை அறிவியல் ( நிதி அல்லது கணக்கியலில் ), சி.எஃப்.ஏ அல்லது சான்றளிக்கப்பட்ட பொது கணக்காளர் போன்ற கணக்கியல் பின்னணியில் இருந்து வந்தவர்கள். ஒரு நிதித் துறை பொதுவாக சான்றளிக்கப்பட்ட பொது கணக்காளர், பட்டய கணக்காளர், சான்றளிக்கப்பட்ட மேலாண்மை கணக்காளர், பட்டய சான்றளிக்கப்பட்ட கணக்காளர் போன்ற தகுதிவாய்ந்த கணக்காளர்களைக் கொண்டுள்ளது.
# விக்கிப்பீடியா:Statistics/weekly/23-Jun-2019
| 218 | 2405:204:73CE:F171:0:0:1C30:C8A1 | 0 | 1 | 0 | 0 | 0 | 0 | 0 | 1 | 44 |  |
| 219 | S.David Jayaraj | 0 | 1 | 0 | 0 | 0 | 0 | 0 | 1 | 70 |  |
| 220 | 2402:3A80:454:50CB:0:4C:AE1C:A601 | 0 | 1 | 0 | 0 | 0 | 0 | 0 | 1 | 0 |  |
| 221 | 103.78.165.154 | 0 | 1 | 0 | 0 | 0 | 0 | 0 | 1 | 9 |  |
| 222 | 2402:3A80:52A:C11E:0:53:777F:5001 | 0 | 1 | 0 | 0 | 0 | 0 | 0 | 1 | 41 |  |
| 223 | Naveengwthm | 0 | 1 | 0 | 0 | 0 | 0 | 0 | 1 | 0 |  |
| 224 | Tinamariyam1990 | 0 | 1 | 0 | 0 | 0 | 0 | 0 | 1 | 18 |  |
| 225 | Faustina.joel | 0 | 1 | 0 | 0 | 0 | 0 | 0 | 1 | 0 |  |
| 226 | R.Paulkishor | 0 | 1 | 0 | 0 | 0 | 0 | 0 | 1 | 130 |  |
| 227 | 2405:204:549C:CF34:6460:1CD3:67D0:1607 | 0 | 1 | 0 | 0 | 0 | 0 | 0 | 1 | 217 |  |
| 228 | 106.198.8.218 | 0 | 1 | 0 | 0 | 0 | 0 | 0 | 1 | 0 |  |
| 229 | 2409:4072:82:801:629E:80BF:D3F:F997 | 0 | 1 | 0 | 0 | 0 | 0 | 0 | 1 | 0 |  |
| 230 | 45.120.114.144 | 0 | 0 | 0 | 0 | 1 | 0 | 0 | 1 | 0 |  |
| 231 | 42.111.138.28 | 0 | 1 | 0 | 0 | 0 | 0 | 0 | 1 | 33 |  |
| 232 | 42.109.147.253 | 0 | 1 | 0 | 0 | 0 | 0 | 0 | 1 | 0 | } |
# தாலியம்(I) புளோரைடு

**தாலியம்(I) புளோரைடு** (*Thallium(I) fluoride*) என்பது TlF என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். தாலியமும் புளோரினும் சேர்ந்து செஞ்சாய்துரப் படிகங்களாக வெண்மை நிறத்தில் தாலியம்(I) புளோரைடு உருவாகிறது. ஈரக்காற்றில் நீருறிஞ்சும் சேர்மமாக இருக்கும் இச்சேர்மம் உலர் காற்றில் நீரிலியாக மாறுகிறது Tl+ அயனியின் மீது 6s2 மந்த எலக்ட்ரான் இணை இருப்பதன் காரணமாக ஓர் உருக்குலைந்த சோடியம் குளோரைடு பாறை உப்பின் படிக கட்டமைப்பை இச்சேர்மம் கொண்டுள்ளது  
தாலியம்(I) ஆலைடுகளில் தாலியம்(I) புளோரைடு சற்று மாறுபட்ட சேர்மமாகும். பிற தாலியம்(I) ஆலைடுகள் நீரில் கரையாது. ஆனால் தாலியம்(I) புளோரைடு நீரில் நன்கு கரையும்.
# தாலியம்(I) புளோரைடு

## தயாரிப்பு

தாலியம்(I) கார்பனேட்டுடன் ஐதரோபுளோரிக் அமிலம் வினைபுரிவதால் தாலியம்(I) புளோரைடைத் தயாரிக்க முடியும் .
# சனி விருதுகள்

**சனி விருது** என்பது ஆண்டுதோறும் அறிவியல் புனைகதை, கற்பனை மற்றும் திகில் படங்களுக்கு வழங்கப்படுவதற்காக உருவாக்கப்பட்ட ஒரு அமெரிக்க விருது. ஆனால் அதன் பின்னர் திரைப்படங்களின் பிற பாரிமானங்கள், தொலைக்காட்சி மற்றும் பிற ஊடக வெளியீடுகளுக்கும் விருதுகள் அளிக்கிறது. இது அறிவியல் புனைகதை, கற்பனை மற்றும் திகில் படங்கள் சங்கத்தால் உருவாக்கப்பட்டது.  
இந்த விருது முதலில் **கோல்டன் ஸ்க்ரோல்** என்று குறிப்பிடப்பட்டது. சனி விருதுகள் 1973 இல் உருவாக்கப்பட்டன.
# சனி விருதுகள்

## விமர்சனங்கள்

சனி விருதுகள் தற்போது பல்வேறு விதமான பிரிவுகளின் கீழ் விருதுகள் வழங்குவது குறித்து பல எதிர்மறையான விமர்சனங்களைப் பெற்றுள்ளது.
# சனி விருதுகள்

## விருது பிரிவுகள்

### திரைப்படம்

- சிறந்த அறிவியல் புனைகதை திரைப்படம் (1972 முதல்)
- சிறந்த திகில் திரைப்படம் (1972 முதல்)
- சிறந்த கற்பனைத் திரைப்படம் (1973 முதல்)
- சிறந்த அனிமேஷன் திரைப்படம் (1978, 1982, 2002 முதல்)
- சிறந்த சர்வதேச திரைப்படம் (1979-1982, 2006 முதல்)
- சிறந்த அதிரடி அல்லது சாகச படம் (1994 முதல்)
- சிறந்த சுதந்திர திரைப்படம் (2012 முதல்)
- சிறந்த திரில்லர் படம் (2013 முதல்)
- சிறந்த காமிக்-டு-பிலிம் மோஷன் பிக்சர் (2013 முதல்)
- சிறந்த இயக்குநர் (1974 முதல்)
- சிறந்த எழுத்தாளர் (1973 முதல்)
- சிறந்த நடிகர் (1974 முதல்)
- சிறந்த நடிகை (1974 முதல்)
- சிறந்த துணை நடிகர் (1974 முதல்)
- சிறந்த துணை நடிகை (1974 முதல்)
- சிறந்த இசை (1973 முதல்)
- சிறந்த படத்தொகுப்பு (1977-1978, 2011 முதல்)
- சிறந்த தயாரிப்பு வடிவமைப்பு (2009 முதல்)
- சிறந்த ஆடை (1976 முதல்)
- சிறந்த ஒப்பனை (1973 முதல்)
- சிறந்த விசுவல் எப்பக்ட்ஸ் (1973 முதல்)
- இளம் நடிகரின் சிறந்த நடிப்பு (1984 முதல்)
# சனி விருதுகள்

## விருது பிரிவுகள்

### நிறுத்தப்பட்ட பிரிவுகள்

- சிறந்த குறைந்த பட்ஜெட் திரைப்படம் (1980-1982)
- சிறந்த வலைதளத் தொலைக்காட்சி தொடர் (1988–2014)
- சிறந்த கேபிள் தொலைக்காட்சி தொடர் (1996–2014)
- சிறந்த சர்வதேச தொடர் (2007)
- சிறந்த இளைஞர் சார்ந்த தொலைக்காட்சித் தொடர் (2011–2014)
# சனி விருதுகள்

## விருது பிரிவுகள்

### சாதனைகள்

| அதிக விருதுகள் (தனிநபர்) | ஜேம்ஸ் கேமரூன் | 11 விருதுகள் | 1984 - 2009 |  |
| --- | --- | --- | --- | --- |
| அதிக பரிந்துரைகள் (தனிநபர்) | ஜான் வில்லியம்ஸ் | 21 பரிந்துரைகள் | 1977 - 2017 |  |
| அதிக விருதுகள் (படம்) | *ஸ்டார் வார்ஸ்* | 15 விருதுகள் | 1977 |  |
| அதிக பரிந்துரைகள் (படம்) | 18 பரிந்துரைகள் |  |  |  |
| அதிக விருதுகள் (தொலைக்காட்சி தொடர்கள்) | *லாஸ்ட்* | 13 விருதுகள் | 2004 –2009 |  |
| அதிக பரிந்துரைகள் (தொலைக்காட்சி தொடர்கள்) | 53 பரிந்துரைகள் | 2004– 2010 |  |  |
| அதிக விருதுகள் (நடிப்பு) | அண்ணா டோர்வ் | 4 விருதுகள் | 2009– 2012 |  |
| அதிக பரிந்துரைகள் (நடிப்பு) | டாம் குரூஸ் | 10 பரிந்துரைகள் | 1994 - 2014 |  |
| அதிக விருதுகள் (ஒரே வகை) | ஜான் வில்லியம்ஸ் | சிறந்த இசைக்கான விருதுகளில் 9 வெற்றிகள் | 1977– 2015 |  |
| அதிக பரிந்துரைகள் (ஒரே வகை) | சிறந்த இசைக்கான விருதுகளில் 21 பரிந்துரைகள் | 1977-2017 |  |  |
| அதிக விருதுகள் (திரைப்பட தொடர்) | *ஸ்டார் வார்ஸ்* | 44 வெற்றிகள் |  |  |
| பெரும்பாலான பரிந்துரைகள் (திரைப்பட தொடர்) | மார்வெல் சினிமாடிக் யுனிவர்ஸ் | 112 பரிந்துரைகள் | 2008 -2017 | } |
# சிறந்த இயக்குனருக்கான சனி விருதுகள்

**சிறந்த இயக்குனருக்கான** **சனி விருது** (அல்லது **சிறந்த இயக்கத்திற்கான சனி விருது** என்பது ஆண்டுதோறும் சிறந்த அறிவியல் புனைகதை, கற்பனை மற்றும் திகில் படங்களை இயக்கிய இயக்குநருக்கு வழங்கப்படுவதற்காக உருவாக்கப்பட்ட ஒரு அமெரிக்க விருது.  
அறிவியல் புனைகதை, கற்பனை மற்றும் திகில் ஆகியவற்றின் சிறந்த திரைப்பட இயக்குனர்களை கவுரவிக்கும் மிகப் பழமையான விருது இது. இது 1977 திரைப்பட ஆண்டில் இரண்டு இயக்குநர்களுக்கு பகிர்ந்தளிக்கப்பட்டது உட்பட 36 முறை வழங்கப்பட்டுள்ளது.
# சிறந்த இயக்குனருக்கான சனி விருதுகள்

## அதிக முறை பரிந்துரைக்கபட்ட இயக்குநர்கள்

; 12 பரிந்துரைகள்  
- ஸ்டீவன் ஸ்பீல்பெர்க்  
; 8 பரிந்துரைகள்  
- பிரையன் சிங்கர்  
; 7 பரிந்துரைகள்  
- பீட்டர் ஜாக்சன்
- ராபர்ட் ஜெமெக்கிஸ்  
; 6 பரிந்துரைகள்  
- ஜேம்ஸ் கேமரூன்  
; 5 பரிந்துரைகள்  
- ஜே.ஜே.அப்ராம்ஸ்
- டிம் பர்டன்
- கிறிஸ்டோபர் நோலன்  
; 4 பரிந்துரைகள்  
- கில்லர்மோ டெல் டோரோ
- ஜார்ஜ் லூகாஸ்
- சாம் ரைமி
- ரிட்லி ஸ்காட்
- பால் வெர்ஹோவன்  
;
# சிறந்த இயக்குனருக்கான சனி விருதுகள்

## அதிக முறை விருது பெற்ற இயக்குநர்கள்

; 5 வெற்றிகள்  
- ஜேம்ஸ் கேமரூன்  
; 4 வெற்றிகள்  
- ஸ்டீவன் ஸ்பீல்பெர்க்  
; 3 வெற்றிகள்  
- பீட்டர் ஜாக்சன்  
; 2 வெற்றிகள்  
- ரிட்லி ஸ்காட்
- பிரையன் சிங்கர்
# சிறந்த நடிகருக்கான சனி விருதுகள்

**சிறந்த நடிகருக்கான சனி விருது** (அல்லது **சிறந்த நடிப்பிற்கான சனி விருது** என்பது ஆண்டுதோறும் சிறந்த அறிவியல் புனைகதை, கற்பனை மற்றும் திகில் படங்களில் முக்கிய கதாப்பாத்திரத்தில் சிறப்பாக நடித்தவர்களுக்காக வழங்கப்படுவதற்காக உருவாக்கப்பட்ட ஒரு அமெரிக்க விருது. இவ்விருது 1976 இல் உருவாக்கப்பட்டது.  
அதிக முறை இவ்விருதைப் பெற்றவர்கள் பட்டியலில் ராபர்ட் டவுனே ஜூனியர் மற்றும் மார்க் ஹாமில் ஆகியோர் மூன்று முறை பெற்றுள்ளனர். டாம் குரூஸ் இவ்விருதுக்கு அதிக முறை (10 முறை) பரிந்துரைக்கப்பட்டுள்ளார். ஆர்னோல்டு சுவார்செனேகர் இப்பட்டியலில் 7 பரிந்துரைகளுடன் இரண்டாம் இடம் பெற்றுள்ளார். இவர் அதிக முறை பரிந்துரைக்கப்பட்டும் ஒரு முறை கூட விருது பெறவில்லை.
# சிறந்த நடிகருக்கான சனி விருதுகள்

## அதிக முறை பரிந்துரைக்கப்பட்டவர்கள்

;5 முறை
- ஜானி டெப்
- விகோ மோர்டன்சன்
- கிரிஸ்டோபர் ரீவ்
- வில்லியம் சாட்னர்  
;6 முறை
- ராபர்ட் டவுனி ஜூனியர்
- ஹாரிசன் போர்ட்  
;7 முறை
- ஆர்னோல்டு சுவார்செனேகர்  
;10 முறை
- டாம் குரூஸ்
# சிறந்த நடிகருக்கான சனி விருதுகள்

## அதிக முறை விருது பெற்றவர்கள்

; 3 வெற்றிகள்  
- ராபர்ட் டவுனே ஜூனியர்
- மார்க் ஹாமில்  
; 2 வெற்றிகள்  
- ஜெப் பிரிட்ஜஸ்
- ஹாரிசன் போர்டு
# காட்டுசிங்கிரிப்பட்டி

**காட்டுசிங்கிரிப்பட்டி** (KATTUSINGIRIPATTI) என்பது இந்தியாவின், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும்.
# காட்டுசிங்கிரிப்பட்டி

## மக்கள்வகைப்பாடு

இந்த ஊரானது ஊத்தங்கரையில் இருந்து 12 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 48 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தின் மொத்த மக்கள் தொகையானது 602 ஆகும். இதில் ஆண்கள் எண்ணிக்கை 329, பெண்களின் எண்ணிக்கை 273 என உள்ளது. மக்களின் கல்வியறிவு விகிதமானது 71% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# கொண்டைக்காரனூர்

**கொண்டைக்காரனூர்** (Kondakaranur ) என்பது இந்தியாவின், தமிழ்நாட்டின், சேலம் மாவட்டம், தாரமங்கலம் ஊராட்சி ஒன்றியம், பாப்பம்பாடி ஊராட்சிக்கு உட்பட்ட ஒரு சிற்றூர் ஆகும்.
# கொண்டைக்காரனூர்

## அமைவிடம்

இந்த ஊரானது தாரமங்கலத்தில் இருந்து 5 கிலோமீட்டர் தொலைவிலும், மாவட்டத்தின் தலைநகரான சேலத்தில் இருந்து 27 கிலோமீட்டர் தொலைவிலும், மாநிலத் தலைநகரான சென்னையில் இருந்து 345 கிலோமீட்டர் தொலைவிலும் உள்ளது.
# சிறந்த தொலைக்காட்சி நடிகருக்கான சனி விருதுகள்

**சிறந்த தொலைக்காட்சி நடிகருக்கான** **சனி விருது** என்பது ஆண்டுதோறும் சிறந்த நடிப்பை தொலைகாட்சியில் வெளிபடுத்திய நடிகருக்கு வழங்கப்படுவதற்காக உருவாக்கப்பட்ட ஒரு அமெரிக்க விருது.**தொலைக்காட்சியில் சிறந்த நடிகருக்கான** சனி விருது வென்றவர்களின் பட்டியல் பின்வருமாறு.  
இவ்விருதுகள் அறிவியல் புனைகதை, கற்பனை மற்றும் திகில் திரைப்படங்கள் சங்கத்தால் நிர்வகிகப்படுகிறது.
# சிறந்த தொலைக்காட்சி நடிகருக்கான சனி விருதுகள்

## பல முறை பரிந்துரைக்கப்பட்டவர்கள்

;2 முறை
- கெவின் பாக்கன்
- ஜேசன் பேர்
- நிக்கோலஸ் பிரண்டன்
- எரிக் க்ளோஸ்
- சார்லி காக்ஸ்
- மாட் டல்லாஸ்
- ஹியூக் டான்சி
- லான்ஸ் ஹென்றிக்சன்
- பிரெட்டி ஹைமோர்
- ஜூலியன் மெக்மஹோன்
- ஸ்டீபன் மோயர்  
;3 முறை
- ஸ்காட் பகுலா
- ப்ரூஸ் கேம்ப்பேல்
- சாம் ஹியூகன்
- கிராண்ட் கஸ்டீன்
- மாட்சு மைக்கெல்சன்
- எட்வார்ட் ஜேம்ஸ் ஓல்மாஸ்  
;4 முறை
- டேவிட் டுசோவ்னீ
- டிமோத்தி ஹட்டன்  
;5 முறை
- டேவிட் போரியானசு
- டாம் வெல்லிங்  
;6 முறை
- பென் பிரோடர்
- பிரையன் கிரான்ஸ்டன்
- மேத்தியூ பாக்ஸ்
- ஆன்டிரியூ லின்கன்  
;7 முறை
- மைக்கெல் சி. ஹால்  
;8 முறை
- ரிச்சர்ட் டீன் ஆண்டர்சன்
# சிறந்த தொலைக்காட்சி நடிகருக்கான சனி விருதுகள்

## பல முறை வெற்றி பெற்றவர்கள்

; 3 விருதுகள்  
- டேவிட் போரியனாஸ் (தொடர்ந்து 2 முறை வென்றுள்ளார்)  
; 2 விருதுகள்  
- பென் ப்ரோடர்
- பிரையன் க்ரான்ஸ்டன் (தொடர்ச்சியாக 2 முறை)
- மேத்தியு பாக்ஸ்
- ஆண்ட்ரூ லிங்கன்
# கே. எட்டிபட்டி

**கே. எட்டிபட்டி** (K. Ettipatti) என்பது இந்தியாவின், தமிழ்நாட்டின், கிருஷ்ணகிரி மாவட்டம், மத்தூர் ஊராட்சி ஒன்றியத்துக்கு, உட்பட்ட ஒரு வருவாய் கிராமம் ஆகும்.
# கே. எட்டிபட்டி

## மக்கள்வகைப்பாடு

கே. எட்டிபட்டி ஊராட்சிக்கு உட்பட்ட இந்த ஊரானது மத்தூரில் இருந்து 37 கிலோமீட்டர் தொலைவிலும், மாநிலத் தலைநகரான சென்னையில் இருந்து 266 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 573 வீடுகள் உள்ளன. கிராமத்தின் மொத்த மக்கள் தொகையானது 2318 ஆகும். இதில் ஆண்கள் எண்ணிக்கை 1204, பெண்களின் எண்ணிக்கை 1114 என உள்ளது. மக்களின் கல்வியறிவு விகிதமானது 57.8% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# சிறந்த இசையமைப்பாளருக்கான சனி விருதுகள்

**சிறந்த இசையமைப்பாளருக்கான** **சனி விருது** (அல்லது **சிறந்த இசைக்கான சனி விருது**) என்பது ஆண்டுதோறும் சிறந்த அறிவியல் புனைகதை, கற்பனை மற்றும் திகில் படங்களில் இசை அமைத்த இசையமைப்பாளருக்கு வழங்கப்படுவதற்காக உருவாக்கப்பட்ட ஒரு அமெரிக்க விருது.  
ஜான் வில்லியம்ஸ் இவ்விருதினை அதிக முறை (8 முறை) பெற்றுள்ளார். இவரே அதிக முறை (21முறை) இவ்விருதுக்கு பரிந்துரைக்கப்பட்டவரும் ஆவார்.
# சிறந்த இசையமைப்பாளருக்கான சனி விருதுகள்

## அதிக முறை விருதுக்கு பரிந்துரைக்கப்பட்டவர்கள்

;5 முறை
- ஜான் ஓட்மேன்
- தாமஸ் நியூமேன்  
;6 முறை
- கிரிஸ்டோபர் யங்  
;8 முறை
- ஜான் போவல்  
;9 முறை
- மைக்கேல் கியாச்சினோ
- ஜேம்ஸ் ஹார்னர்  
;11 முறை
- அலன் சில்வெஸ்டரி  
;12 முறை
- ஹான்சு சிம்மர்
- ஹோவர்ட் ஷோர்  
;14 முறை
- டேனி எல்ப்மேன்  
;17 முறை
- ஜெர்ரி கோல்ட்ஸ்மித்  
;21 முறை
- ஜான் வில்லியம்ஸ்
# சிறந்த இசையமைப்பாளருக்கான சனி விருதுகள்

## அதிக முறை விருது பெற்றவர்கள்

; 8 விருதுகள்  
- ஜான் வில்லியம்ஸ்  
; 6 விருதுகள்  
- டேனி எல்ப்மேன்  
; 3 விருதுகள்  
- ஜேம்ஸ் ஹார்னர்
- ஆலன் சில்வேஸ்ட்ரி
- ஹான்ஸ் சிம்மர்  
; 2 விருதுகள்  
- ஆலன் மெங்கன்
- ஜான் ஓட்மேன்
- மிக்லொஸ் ராசா
- ஹோவர்ட் ஷோர்
- மைக்கேல் ஜியாச்சினோ
# டார்க் (தொலைக்காட்சி தொடர்)

**டார்க்** (Dark) என்பது ஒரு அறிவியல் புனைகதையை மையமாக கொண்ட ஜெர்மானிய வலைத்தொடராகும். இந்த தொடரை பாரன் போ ஒடார் மற்றும் ஜாண்ட்ஜி ப்ரீசி ஆகியோர் இணைந்து உருவாக்கியுள்ளார்.  
டார்க் தொடர் நெற்ஃபிளிக்சின் முதல் ஜெர்மானிய மொழி தொடராகும், இது 1 திசம்பர் 2017, முதல் இது நெற்ஃபிளிக்சின் அதிகாரப்பூர்வ தளத்தில் காணக்கிடைக்கிறது. இதன் முதல் பருவம் பொதுவாக நல்ல வரவேற்பினை பெற்றபொழுதும், ஸ்ட்ரேஞ்சர் திங்க்ஸ் எனப்படும் மற்றொரு வலைத்தொடருடன் இது கொண்டிருந்த ஒற்றுமை காரணமாக ஒப்பிட்டுப் பேசப்பட்டது.  
இதன் இரண்டாவது பருவம் 21 சூன் 2019, அன்று நெற்ஃபிளிக்சில் வெளியிடப்பட்டு அதுவும் நல்ல வரவேற்பினை பெற்றது. டார்க் மூன்றாவது பருவத்துடன் முற்றுப்பெரும் என நெட்ப்பிலிக்ஸ் அறிவித்துள்ளது.  
டார்க் தொடர் அதன் நடிகர்கள், இயக்கம், எழுத்து, காட்சியமைப்பு, இசையமைப்பு மற்றும் அதன் கதையின் லட்சியம் மற்றும் சிக்கலான தன்மை ஆகியவற்றிற்காக பரவலான விமர்சனப் பாராட்டைப் பெற்றது. அத்துடன் 2021 ஆம் ஆண்டில், பிபிசி நிறுவனம் இந்தத் தொடரை 21 ஆம் நூற்றாண்டின் 58 வது சிறந்த தொலைக்காட்சித் தொடராக மதிப்பிட்டது.
# டார்க் (தொலைக்காட்சி தொடர்)

## கதை

விண்டன் எனும் கற்பனையான ஒரு நகரில் நடப்பதாக கட்டமைக்கப்பட்ட இந்த தொடர் ஒரு சிறுவன் மர்மமான முறையில் காணாமல் போனதை தொடர்ந்து அந்த நகரில் மூன்று தலைமுறைகளாக வாழ்ந்து வரும் நான்கு குடும்பங்களுக்கு இடையேயான தொடர்புகளையும்,ரகசியங்களையும் மெல்ல வெளிக்கொணர்வதோடு விரும்பத்தகாத காலப்பயணத்தை யையும் கட்டவிழ்க்கிறது. டார்க் காலத்தினால் மனிதனின் வாழ்க்கையில் எழுதப்படும் இருண்ட பக்கங்களை புரட்டிச்செல்கின்றது.
# லின் யே

**லின் யே** (*Lin Ye* ) 1974 ஆம் ஆண்டு சீனாவில் பிறந்த ஒரு சதுரங்க பெண் பிடே மாசுட்டர் மற்றும் சதுரங்க நடுவர் ஆவார்.
1995 ஆம் ஆண்டு உக்ரைன் நாட்டிலுள்ள கிசினோவில் நடைபெற்ற மகளிர் உலக சதுரங்க மண்டலங்களுக்கு இடையிலான போட்டியில் லின் யே பங்கேற்று 40 ஆவது இடத்தைப் பிடித்தார் ..
லின் யே ஒரு முக்கியமான முன்னணி சதுரங்க போட்டி நடுவராக திகழ்ந்தார். 2008 ஆம் ஆண்டில், அவர் ஒரு பிடே அமைப்பின் நடுவர் ஆனார், 2011 இல் அவர் அனைத்துலக நடுவர் தகுதிப் பட்டத்தைப் பெற்றார். 2010 ஆம் ஆண்டு நடைபெற்ற ஆசிய விளையாட்டு சதுரங்க போட்டியின் நடுவராகவும் 2011 ஆம் ஆண்டு நடைபெற்ற கோடைகால அனைத்துலக பல்கலைக்கழக விளையாட்டுக் கூட்டமைப்பு போட்டிகளின் சதுரங்க போட்டி நடுவராகவும் செயல்பட்டார் .
# பத்மநாபன் செங்கல்வராயன்

செங்கல்வராயன் பத்மநாபன் ஒரு ஆய்வாளர், எழுத்தாளர்.  
மற்றும் தமிழ் நாடு சென்னை டாக்டர் எம்.ஜி.ஆர். கல்வி மற்றும் ஆராய்ச்சி நிறுவனத்தில் பணி புரியும் துணைத் தேர்வுக் கட்டுப்பாட்டு அலுவலர் ஆவார். தமிழ் நாடு, திருவண்ணாமலை மாவட்டம், மூடூர் என்னும் கிராமத்தில் 18 அக்டோபர் 1953 அன்று முனைவர் ப. செங்கல்வராயன் பிறந்தார்.
# பத்மநாபன் செங்கல்வராயன்

## ஆரம்பகால வாழ்க்கை

கணிதவியல் மற்றும் கல்வியியலில் இளங்கலைப்பட்டம் பெற்ற பின் தமிழ்நாடு அழகப்பா பல்கலைக்கழகத்துடன் இணைக்கப்பட்ட ஒரு கல்லூரியில் தலைமை எழுத்தராக ஜனவரி 1977 இல் செங்கல்வராயன் தனது பணியினைத் துவங்கினார்.
# பத்மநாபன் செங்கல்வராயன்

## தொழில்

சிதம்பரம் அண்ணாமலைப் பல்கலைக்கழகத்தில் 1983 இல் சமூகவியலில் முதுகலைப் பட்டமும் காரைக்குடி அழகப்பா பல்கலைக்கழகத்தில் 1999 இல் மகளிர் படிப்பில் முனைவர் பட்டமும் பெற்றார்.  
அழகப்பா பல்கலைக்கழகத்தில் நிருவாக அலுவலராக 33 ஆண்டுகள் 9 மாதங்கள் பணியாற்றி பணி நிறைவெய்தினார். தற்போது சென்னை மதுரவாயல் டாக்டர் எம். ஜி. ஆர். கல்வி மற்றும் ஆராய்ச்சி நிறுவனத்தில் (பல்கலைக்கழக அந்தஸ்து பெற்றது) நிருவாக அலுவலராக (துணைத் தேர்வுக் கட்டுப்பாட்டு அலுவலர்) நவம்பர் 2010 முதல் பணியாற்றி வருகிறார்.
# பத்மநாபன் செங்கல்வராயன்

## வெளியிட்ட புத்தகங்கள்

செங்கல்வராயன் கீழ்க்கண்ட நூல்களை இயற்றியுள்ளார்:  
1. மகளிர் கணிதவியலாளர்கள் அவர்தம் பங்களிப்புகள்: ஒரு விமர்சனம் (புதுடெல்லி ரீகல் பதிப்பகம், 2007)  
2. வியத்தகு எண்கள் உலகம் (புதுடெல்லி ரீகல் பதிப்பகம், 2012)  
மகளிர் தம் அறிவு சார் திறன்களைப்பற்றி அவர் குறிப்பிடும்போது " மகளிர் தம் கல்வி வாய்ப்புகள் மறுக்கப்பட்ட கால கட்டத்திலேயே ஆண்கள் ஆதிக்கம் பெற்ற கணிதம் போன்ற பாடப்பிரிவுகளில் ஆண்களுக்கு நிகராகவோ அல்லது சில நிலைகளில் ஆண்களை விடச் சிறந்து விளங்கக்கூடியதாகவோ தம் அறிவு சார் திறன்களை மகளிரால் நிறுவ முடிந்தது".  
கணிதப்பாடம் கற்றலின் பல்வேறு நிலைகளில் புரிந்து கொள்ளுதல் பற்றி அவர் குறிப்பிடும் போது "மாணவர் தம் கணிதத்தில் செயல் திறனை ஊக்குவிக்குமுகமாக கணிதப்பாடப்பகுதியினை அது தொடர்பான வரலாற்றையும் சேர்த்து பயில்விப்பது அவசியமானதாகும். இதனால் கணிதம் கற்றலில் மாணவர்களுக்கு அதிக ஊக்கம் ஏற்படுவதோடு கணிதத்தில் அடிப்படை ஆய்வுகள் நிகழ்த்த அவர்களைத் தூண்டவும் செய்யும்."
# பத்மநாபன் செங்கல்வராயன்

## ஆய்வுப்பணிகள்:

கணிதம், கல்வியியல், மேலாண்மை, மகளிர் கல்வி மற்றும் சூழ்நிலைக்கல்வி ஆகிய பன்முகப்பாடப்பிரிவுகளில் கீழ்க்கண்ட  
ஆய்வு அறிக்கைகள் உள்ளடக்கிய தனது ஆய்வுப்பங்களிப்பை நிகழ்த்தியுள்ளார்.  
பிதகோரியன் மும்மைகள் - ஒரு வரலாற்றுப்பார்வை, Mathematical Education, 9, 108-110 (1992)  
இரு தொடர் இயற்கை எண்களைப்பற்றிய உண்மைகள், The Mathematics Teacher, 28, 138-139 (1993)  
பல்கலைக்கழக நிருவாகத்தில் கணினிகளின் பயன்பாடுகள், Electronics For You, 39-42 (1995)  
பல்கலைக்கழகங்களில் ஆய்வுப்பணிகளை மேம்படுத்தும் உபாயங்கள், Journal of Higher Education, 20, 395-401 (1997)  
கல்வி நிறுவனங்களில் சுற்றுச்சூழல் பாது காக்கும் முறைகள் - இத்தலைப்பில் மதுரை அகில இந்திய வானொலியில் 8.10.1996, 18.10.1996 மற்றும் 28.10.1996 ஆகிய தேதிகளில் நிகழ்த்தப்பட்ட உரை.  
ஸ்ரீனிவாச ராமானுஜனின் வாழ்க்கையும் பணிகளும் - இத்தலைப்பில் மதுரை அகில இந்திய வானொலியில் 05.05.1997 அன்று நிகழ்த்தப்பட்ட உரை.  
மற்றும் கணிதத்தில் தூய வடிவியல் தொடர்பான உண்மைகள் புரிதலில் பல்வேறு ஆய்வுக்கட்டுரைகள்.
# பின் பார்பாடி கணவாய்

**பின் பார்பாடி கணவாய்** ( *Pin Parbati Pass*) என்பது இந்தியாவின் இமாச்சலப் பிரதேச மாநிலத்தில் உள்ள ஒரு கணவாய் ஆகும். இக்கனவாய் 5319 மீட்டர் நீளமுடையது ஆகும் முதன் முதலில் 1884 ஆம் ஆண்டு ஆகத்து மாதம் சர் லூயிசு டேனி பின் பார்பாடி என்பவர் இக்கணவாயைக் கடந்தார். சுபிடி பள்ளத்தாக்கிற்கு மாற்று வழியைத் தேடும் முயற்சியில் ஈடுபட்டபோது இக் கணாவாயை இவர் கடந்தார் வளமான மற்றும் பசுமையான பார்பாடி பள்ளத்தாக்கை இந்த கணவாய் குல்லுவின் பக்கத்திலும் பின் பள்ளத்தாக்கை சுபிடியின் பக்கத்திலும் இக்கணவாய் இணைக்கிறது.  
பின் பார்பாடி கணவாய் கணவாய் ஒரு பிரபலமான மலையேறும் வழியாக தற்போது கருதப்படுகிறது., 2013 ஆம் ஆண்டு இக் கணவாய் வழியாக ஓர் இராணுவப் பயணம் 155 கிலோமீட்டர் தொலைவுக்கு முயற்சிக்கப்பட்டது.
# பின் பார்பாடி கணவாய்

## இவற்றையும் காண்க

- போராசு கணவாய்
- ஊசி பள்ளத்தாக்கு தேசிய பூங்கா
# இன்கா பாலம்

**இன்கா கயிற்றுப் பாலம்** அல்லது **கேஸ்வாசக்கா பாலம்** (**Inca rope bridge** or **Qeswachaka bridge** ), தென் அமெரிக்காவின் பெரு நாட்டின், கன்காஸ் மாகாணத்தின், கியுகு மாவட்டத்தில், கூஸ்கோ பகுதியில் இரு மலைக்களுக்கிடையே பாயும் அபோரிமாக் ஆற்றின் மேல், இரு மலைகளை இணைக்க காய்ந்த புற்களை கயிறாக திரித்து, ஒவ்வொரு ஆண்டும் புதிய புற்களால் ஆன கயிறுகளைக் கொண்டு கட்டப்படும் தொங்கு பாலம் ஆகும். இப்பாலம் இன்கா பண்பாட்டுக் காலத்திலிருந்து 600 ஆண்டுகளாக கட்டப்படுகிறது. அறிவு, திறமை மற்றும் சடங்காக கடந்த 600 ஆண்டுகளாக பாரம்பரியமாகத் தொடர்ந்து பெரு மக்களின் கூட்டு முயற்சியால் கேஸ்வாசக்கா பாலம் நிறுவப்படுவதால், யுனெஸ்கோ நிறுவனம், இப்பாலத்தை தனது பதிவேட்டில் 2013-இல் பதிவு செய்துள்ளது.
# இன்கா பாலம்

## கயிற்றுப் பாலம் அமைக்கும் முறை

பெரு மக்கள் பாரம்பரியச் சடங்காக, ஆண்டுதோறும், தங்களது கூட்டு முயற்சியல், இந்த கயிற்றுப் பாலத்தின் பழைய கயிறுகளை அப்புறப்படுத்தி, காய்ந்த புற்களாளான புது கயிறுகளைக் கொண்டு, அபோரிமாக் ஆற்றின் இரு கரைகளில் உள்ள மலைகளின் இரு பக்கமும் 124 நீள கயிறுகளால் கட்டுவார்கள். பெரு நாட்டின் இன்கா இன பெண்களால் மட்டும் ஒரு வகை காய்ந்த புற்களைக் கொண்டு கைகளால் நெய்து கயிறுகள் தயாரிக்கப்படுகிறது. பழைய கயிற்றுப் பாலத்தை நீக்கி, பெண்கள் தயாரித்த புதிய கயிறுகளைக் கொண்டு ஆண்கள் மட்டும், ஆற்றின் இரு கரைகளில் உள்ள மலைகளை இணத்து புதுப்பாலம் அமைப்பர்.
# பு. ஏகாம்பரநாதன்

**பு. ஏகாம்பரநாதன்** (சனவரி 6, 1920 - ஏப்ரல் 5, 1991) தமிழக திருநெல்வேலி மாவட்டத்திலுள்ள பாப்பான்குளம் எனும் சிற்றுரில் ஒரு விவசாய குடும்பத்தில் பிறந்த இவர், தற்போது "அம்பர் இராட்டை" (*Ambar Charkha*) எனப்படும் மரத்தாலான மேம்படுத்தப்பட்ட ஒரு நூற்புக்கதிர் இயந்திரத்தை உருவாக்கியவர். "**புணமாலை ஏகாம்பரநாதன்**" என பரவலாக அறியப்படும் இவர், சமூக பணிக்காக 1958 இல் பத்மசிறீ விருது பெற்ற தமிழர் ஆவார்.
# புராக் டெனிஸ்

**புராக் டெனிஸ்** (பெப்ரவரி 17, 1991) ஒரு துருக்கி நாட்டு நடிகர் ஆவார். இவர் 2010ஆம் ஆண்டு முதல் கல்லூரி டைரி, சுல்தான், மேட்ஸ்ஜிர் போன்ற பல தொலைக்காட்சி தொடர்களில் நடித்துள்ளார்.
# புராக் டெனிஸ்

## தொடர்கள் & திரைப்படம்

| தலைப்பு | கதாபாத்திரம் | ஆண்டு | அலைவரிசை | குறிப்புகள் |
| --- | --- | --- | --- | --- |
| *அரடா* | ஓசான் | 2017 | திரைப்படம் |  |
| *பிஸிம் ஹிகாயே* | சவாஸ் அக்தான் | 2017–2019 | Star TV |  |
| *கசக்* | புராக் | 2013–2015 |  |  |
| *சுல்தான்* | தரிக் | 2012 |  |  |
| *காலேஜ் டைரி* | ஒண்ணூர் | 2011 | } |  |
# சைக்ளோபென்டாடையீனைல்தாலியம்

**சைக்ளோபென்டாடையீனைல்தாலியம்** (*Cyclopentadienylthallium*) என்பது C<sub>5</sub>H<sub>5</sub>Tl என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். வளையபென்டாடையீனைல்தாலியம், தாலியம் சைக்ளோபென்டாடையீனைடு என்ற பெயர்களாலும் இதை அழைக்கலாம். இளமஞ்சள் நிறத்தில் ஒரு திண்மமாகக் காணப்படும் கரிமதாலியம் சேர்மமான இது பெரும்பாலான கரிமக் கரைப்பான்களில் கரையாது. ஆனால் உடனடியாகப் பதங்கமாகிவிடுகிறது. இடைநிலைத் தனிமங்கள் மற்றும் முக்கியக் குழுத் தனிமங்களின் சைக்ளோபென்டாடையீனைல் அணைவுச் சேர்மங்களைத் தயாரிக்க உதவும் முன்னோடிச் சேர்மமாக சைக்ளோபென்டாடையீனைல்தாலியம் பயன்படுத்தப்படுகிறது. மேலும், கரிம சைக்ளோபென்டாடையீனைல் வழிப்பெறுதிகள் தயாரிப்பிலும் இதைப் பயன்படுத்துகிறார்கள் .
# சைக்ளோபென்டாடையீனைல்தாலியம்

## தயாரிப்பும் கட்டமைப்பும்

தாலியம்(I) சல்பேட்டு, சோடியம் ஐதராக்சைடு, சைக்ளோபென்டாடையீன் ஆகியவை சேர்ந்து வினைபுரிவதால் சைக்ளோபென்டாடையீனைல்தாலியம் உருவாகிறது:
: Tl<sub>2</sub>SO<sub>4</sub> + 2 NaOH → 2 TlOH + Na<sub>2</sub>SO<sub>4</sub>
: TlOH + C<sub>5</sub>H<sub>6</sub> → TlC<sub>5</sub>H<sub>5</sub> + H<sub>2</sub>O
எண்ணற்ற வளைந்த மெட்டலோசீன் சேர்ம வளையங்களாலான பெரிய பலபடி கட்டமைப்பை சைக்ளோபென்டாடையீனைல்தாலியம் ஏற்றுள்ளது.  
Tl---Tl---Tl பிணைப்புக் கோணங்கள் 130° ஆகும்.. பதங்கமாகும்போது சைக்ளோபென்டாடையீனைல்தாலியம் என்ற பலபடி C<sub>5v</sub> சீர்மை கொண்ட ஒருமங்களாக உடைகிறது.
# சைக்ளோபென்டாடையீனைல்தாலியம்

## பயன்பாடுகள்

சோடியம் சைக்ளோபென்டாடையீனைடு, CpMgBr மற்றும் Cp<sub>2</sub>Mg உள்ளிட்ட சைக்ளோபென்டாடையீனைல் மாற்று முகவர்களுடன் ஒப்பிடுகையில் சைக்ளோபென்டாடையீனைல்தாலியம் ஒரு குறைந்த அளவு காற்று உணரியாகக் கருதப்படுகிறது. ஒரு ஒடுக்கும் முகவரைக்காட்டிலும் குறைவான காற்று உணரியாகவும் கருதப்படுகிறது.
# தேஸ் தீபக் வர்மா

**தேஸ் தீபக் வர்மா** (ஆங்கிலம்:Desh Deepak Verma) ஓர் ஓய்வு பெற்ற இந்திய நிர்வாக அலுவல அதிகாரி ஆவார். இவர் உத்திர பிரதேசம் மாநிலத்தைச் சேர்ந்த அதிகாரி ஆவார். இவர் நாடாளுமன்ற விவகாரத் துறையில் செயலராக பணியாற்றி ஓய்வு பெற்றவர். பின் மின்சார சீரமைப்பு ஆணையம், உத்திர பிரதேசம் தலைவராக பணியாற்றியுள்ளார். இவர் 2017 ஆம் ஆண்டு செப்டம்பர் மாதம் முதல் நாள் மாநிலங்களவையின் செயலராக நியமிக்கப்பட்டார்.
# வேலு கோட்டி கஸ்தூரி ரங்கா

வேலு கோட்டி கஸ்தூரி ரங்கா இவர் வெங்கடகிரி நிலப்பகுதியை ஆட்சி அரசர். இவர் மனைவி வெங்கடம்மா ஆவார் . இவர்களுக்கு ரங்கா, யாச்சம நாயக்கர் , சிங்கா என்ற மகன்கள் மற்றும் அக்கம்மா என்ற மகளும் உள்ளனர். கஸ்தூரி ரங்கா நாயக்கரின் மனைவின் சகோதரன் தமர்லா வெங்கலபூபாலன் காளஹஸ்தி அரசர் ஆவார் . கஸ்தூரி ரங்கா மகள் அக்கம்மாவின் கணவர் தமர்லா சென்னப்ப நாயக்கர் <nowiki/>ஆவார். கஸ்தூரி ரங்கா மகன் யாச்சம நாயக்கர் வெங்கடகிரி சிறந்த மன்னனாக கருதப்படுகிறார் .
# யாச்சம நாயக்கர்

யாச்சம நாயக்கர் இவர் வெங்கடகிரி நிலப்பகுதியை சிறப்பாக ஆட்சி செய்த அரசர் . இவர் வேலு கோட்டி கஸ்தூரி ரங்கா மகன். யாச்சம நாயக்கரின் மைத்துனன் தமர்லா சென்னப்ப நாயக்கர். ரங்கா, சிங்கா என்ற சகோதரகள் மற்றும் அக்கம்மா என்ற தங்கையும் யாச்சம நாயக்கருக்கு உண்டு.
# பிளாட்டினத் திரைப்படம்

**பிளாட்டினத் திரைப்படம்** நெதர்லாந்தில் உள்ள உள்நாட்டு வசூல் சாதனைகளை அங்கீகரிக்கும் ஒரு திரைப்பட விருது . நெதர்லாந்தில் ஓர் திரைப்படம் 4,00,000 நுழைவுச் சீட்டுகள் விற்றால் பிளாட்டினத் திரைப்பட விருது வழங்கப்படும். 2002 ஆம் ஆண்டு வரை 200,000 நுழைவுச்சீட்டுகள் வீற்றால் இவ்விருது வழங்கப்பட்டது. 2003 ஆம் ஆண்டில்,இது இரண்டு இலட்சத்திலிருந்து 400,000 நுழைவுச் சீட்டுகளாக உயர்த்தப்பட்டது.  
200,000 டிக்கெட்டுகளுக்கு பிளாட்டினம் திரைப்படத்தைப் பெற்ற அனைத்து படங்களில் *தி மூவிங் ட்ரூ ஸ்டோரி ஆஃப் எ வுமன் அஹெட் ஹெர் டைம் (2001)* தவிர மீதம் உள்ள படங்கள் புதிய அளவுகோலினான 400,000 டிக்கெட்டுகளின் கீழும் விருதைப் பெற்றிருக்கக்கூடும் என்பது குறிப்பிடத்தக்கது.
# வாட்டு கோபீசு

**வாட்டு கோபீசு** *(Watu Kobese)* தென்னாப்பிரிக்காவைச் சேர்ந்த ஒரு சதுரங்க அனைத்துலக மாசுட்டர் ஆவார். இவர் 1973 ஆம் ஆண்டு சூன் மாதம் 27 ஆம் நாள் பிறந்தார். பிடே எனப்படும் பன்னாட்டு சதுரங்க கூட்டமைப்பின் பயிற்சியாளராகவும் 2005 ஆம் ஆண்டில் இவர் பணியாற்றியுள்ளார்.  
தென்னாப்பிரிக்காவில் நடைபெறும் தென்னாப்பிரிக்கர்களுக்கு மட்டுமான சாம்பியன் பட்டப் போட்டியில் 1998, 2003 மற்றும் 2011 ஆம் ஆண்டுகளில் மூன்று முறை பட்டம் வென்றுள்ளார். அனைவரும் பங்கேற்கும் தென்னாப்பிரிக்க சதுரங்க சாம்பியன் பட்ட்த்தை 2004 மற்றும் 2008 ஆம் ஆண்டுகளில் இரண்டு முறை வென்றுள்ளார். கோபீசுக்கு பிடே அமைப்பு 1995 ஆம் ஆண்டில் பிடே அனைத்துலக மாசுட்டர் (ஐஎம்) பட்டம் வழங்கி சிறப்பித்தது. சதுரங்க ஒலிம்பியாடு போட்டிகளில் தென்னாப்பிரிக்காவின் சார்பாக இவர் 1992, 1994, 1996, 1998, 2004, 2006, 2008, 2010, 2012, 2014, 2016 மற்றும் 2018 ஆம் ஆண்டுகளில் இவர் பங்கேற்றார் .  
சோசா மொழியில் இவர் எழுதிய மாசிடாலே உதிம்பா என்ற ஒரு சதுரங்க புத்தகம் சூலை 2015 ஆண்டு வெளியிடப்பட்டது. இப்புத்தகம் சுலு மொழியில் ஒன்பது ஆண்டுகளுக்கு முன்னர் அவர் எழுதிய புத்தகத்தின் மொழிபெயர்ப்பாகும் .
# கீழ்குப்பம், அரக்கோணம் ஒன்றியம்

**கீழ்குப்பம்** (KILKUPPAM) என்பது இந்தியாவின், தமிழ்நாட்டின், இராணிப்பேட்டை மாவட்டம், அரக்கோணம் ஊராட்சி ஒன்றியத்துக்கு உட்பட்ட ஒரு சிற்றூர் ஆகும்.
# கீழ்குப்பம், அரக்கோணம் ஒன்றியம்

## மக்கள்வகைப்பாடு

இந்த ஊரானது அரக்கோணத்தில் இருந்து 2 கிலோமீட்டர் தொலைவிலும், வேலூரில் இருந்து 74 கிலோமீட்டர் தொலைவிலும், மாநிலத் தலைநகரான சென்னையில் இருந்து 73 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 778 வீடுகள் உள்ளன. கிராமத்தின் மொத்த மக்கள் தொகையானது 3191 ஆகும். இதில் ஆண்கள் எண்ணிக்கை 1680, பெண்களின் எண்ணிக்கை 1611 என உள்ளது. மக்களின் கல்வியறிவு விகிதமானது 79.3% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# தங்க கன்று விருது

**தங்க கன்று** **விருது** என்பது ஆண்டுதோறும் உட்ரெக்டில் நடைபெறும் நெதர்லாந்து திரைப்பட விழாவில் வழங்கப்படும் விருது. இந்த விருது 1981 முதல் வழங்கப்பட்டு வருகிறது. முதலில் சிறந்த நடிகர், சிறந்த நடிகை, சிறந்த திரைப்படம், சிறந்த குறும்படம், கலாச்சார பரிசு மற்றும் மதிப்பிற்குரிய குறிப்பு ஆகிய ஆறு பிரிவுகளில் இவ்விருது வழங்கப்படுகிறது. 2004 ஆம் ஆண்டில், 16 விருது பிரிவுகள் இருந்தன, ஏனெனில் 2003 ஆம் ஆண்டில் சிறந்த கேமரா, சிறந்த மாண்டேஜ், சிறந்த இசை, சிறந்த தயாரிப்பு வடிவமைப்பு, சிறந்த ஒலி வடிவமைப்பு ஆகிய பிரிவுகள் சேர்க்கப்பட்டன.
# தங்க கன்று விருது

## விருது பிரிவுகள்

### திரைப்பட விருதுகள்

- கலாச்சார விருது
- சிறந்த நீண்ட திரைப்படம்
- சிறந்த இயக்குநர்
- சிறந்த ஸ்கிரிப்ட்
- சிறந்த நடிகர்
- சிறந்த நடிகை
- சிறந்த துணை நடிகர்
- சிறந்த துணை நடிகை
- சிறந்த குறும்படம்
- சிறந்த நீண்ட ஆவணப்படம்
- சிறந்த குறுகிய ஆவணப்படம்
- சிறந்த கேமரா
- சிறந்த மாண்டேஜ்
- சிறந்த இசை
- சிறந்த தயாரிப்பு வடிவமைப்பு
- சிறந்த ஒலி வடிவமைப்பு